Rīgā, 2024.gada 8.jūlijā **Aizkraukles novada Sporta skolas vecākiem**

Cienījamie vecāki!

Paldies jums par sniegto atbalstu izglītības iestādes akreditācijā! Esam pateicīgi tiem vecākiem, kuri piedalījās intervijās ar akreditācijas ekspertu komisiju, kā arī visiem vecākiem, kuri atbalsta skolas ikdienas darbu. Šobrīd, kad akreditācija ir noslēgusies, vēlamies jūs īsi informēt par tās rezultātiem.

Apkopojot visu iegūto informāciju, akreditācijas ekspertu komisija savā ziņojumā ir paudusi šādus secinājumus:

Aizkraukles novada Sporta skolair akreditējama uz 6 gadiem, apliecinot, ka skolas darbība atbilst optimālam kvalitātes līmenim.

Aizkraukles novada Sporta skolasstiprās puses ir pedagogu kapacitāte, darbs ar pedagoģisko personālu, vadības pozitīvā komunikācija un ētika, tie ir faktori, kas veicina pozitīvu mikroklimatu, paaugstina visu pušu motivāciju un piesaista izglītojamos izglītības iestādei.

Akreditācijas ekspertu komisija, veicot savu darbu, izmantoja šādas metodes:

1. Attālinātas intervijas ar skolas direktoru, metodiķi, pedagogiem, dibinātāju, izglītības iestādes padomes un vecāku pārstāvjiem un izglītojamo pārstāvjiem.
2. Treniņnodarbību vērošana klātienē.
3. Skolas apskate kopā ar skolas vadību.
4. Dokumentu izpēte (skolas pašnovērtējuma ziņojums, attīstības plānošanas dokumenti, audzēkņu sasniegumi un to vērtēšanas kārtība, informācija skolvadības sistēmā E–klase, audzināšanas darba prioritātes, pedagogu izglītības un profesionālās kvalifikācijas atbilstība).

Kā svarīgākos turpmākajos gados skolai veicamos darbus akreditācijas ekspertu komisija ir noteikusi: (i) iegādāties specifiskus basketbola treniņu aprīkojumus; (ii) ieviest sportisko rezultātu digitalizētu mērīšanu un uzskaiti (atbilstoši LVS noteikumu prasībām); (iii) izveidot mērķtiecīgu sadarbības sistēmu ar izglītības iestādes padomi un izglītojamo vecākiem, kas veicinātu visu vecāku aktīvu pilsonisko līdzdalību un līdzatbildību izglītības kvalitātes nodrošināšanā; (iv) anketēšanā vairāk iesaistīt izglītojamos.

Novēlu jums sekmīgu turpmāko sadarbību ar izglītības iestādes vadību un pedagogiem!

Ekspertu komisijas vadītājs Vilis Deksnis